9. (a) Ke temošo efe yeo Jesu a ilego a e nea mabapi le go otsela? (b) Batlotšwa ba arabetše bjang mokgošing wo o rego: “Monyadi šoowe”? (Bona mongwalo wa ka tlase.) 25 Lentsoe le ileng la hlaha ho Jeremia malebana le sechaba sohle sa Juda selemong sa bone sa Jojakime+ mora oa Josiase, morena oa Juda, ke hore, selemo sa pele sa Nebukadrezare morena oa Babylona; 2 leo moprofeta Jeremia a ileng a le bua malebana le sechaba sohle sa Juda le malebana le baahi bohle ba Jerusalema, le re: 3 “Ho tloha selemong sa leshome le metso e meraro sa Josiase+ mora oa Amone, morena oa Juda, ho fihlela letsatsing lena, lentsoe la Jehova le hlahile ho ’na ka lilemo tsena tse mashome a mabeli a metso e meraro, ’me ke ’nile ka bua le lōna, ke tsoha hoseng ’me ke bua, empa ha lea ka la mamela.+ 4 Jehova a le romela bahlanka bohle ba hae e leng baprofeta, a tsoha hoseng ’me a ba romela, empa ha lea ka la mamela,+ kapa la sekeha litsebe hore le utloe,+ 5 ba ne ba re, ‘Ka kōpo, furallang e mong le e mong tsela ea hae e mpe le bobe ba mesebetsi ea lōna,+ ’me le tsoele pele ho lula naheng eo Jehova a e fileng lōna le baholo-holo ba lōna ho tloha khale le ho isa nakong e telele e tlang.+ 6 Le se ke la latela melimo e meng hore le e sebeletse le hore le e inamele, e le hore le se ke la ntšiteloa ka mosebetsi oa matsoho a lōna, ’me ke se ke ka le bakela tlokotsi.’+ 7 “‘Empa ha lea ka la ’mamela,’ ho bolela Jehova, ‘ka morero oa hore le ntšiteloe ka mosebetsi oa matsoho a lōna, bakeng sa tlokotsi ho lōna.’+ 8 “Ka hona sena ke seo Jehova oa mabotho a se boletseng, ‘“Ka lebaka la hore ha lea ka la mamela mantsoe a ka, 9 bonang! kea romeletsa ’me ke tla nka malapa ’ohle a leboea,”+ ho bolela Jehova, “ke romeletse ho Nebukadrezare morena oa Babylona, mohlanka+ oa ka, ’me ke tla ba tlisa khahlanong le naha+ ena le khahlanong le baahi ba eona le khahlanong le lichaba tsena tsohle tse potolohileng;+ ke tla ba nehela timetso ’me ke ba etse ntho e makalloang le ntho e letsetsoang mololi+ le libaka tse ripitliloeng ho isa nakong e sa lekanyetsoang.+ 10 Ke tla felisa har’a bona molumo oa thabo e khaphatsehang le molumo oa nyakallo,+ lentsoe la monyali le lentsoe la monyaluoa,+ molumo oa leloala la letsoho+ le khanya ea lebone.+ 11 Naha ena eohle e tla fetoha sebaka se ripitliloeng, ntho e makalloang, ’me lichaba tsena li tla lokela ho sebeletsa morena oa Babylona ka lilemo tse mashome a supileng.”’+ 12 “‘Etlare ha lilemo tse mashome a supileng li phethahetse+ ke tla batla boikarabello ho morena oa Babylona le ho sechaba seo,’+ ho bolela Jehova, ‘bakeng sa liphoso tsa bona, le khahlanong le naha ea Bakalde,+ ’me ke tla e etsa lesupi ho isa nakong e sa lekanyetsoang.+ 13 Ke tla tlisa naheng eo mantsoe ’ohle a ka ao ke a buileng khahlanong le eona, le sohle se ngotsoeng bukeng ena seo Jeremia a se profetileng khahlanong le lichaba tsohle.+ 14 Etsoe tsona, lichaba tse ngata le marena a maholo,+ li ba hanyapelitse joaloka bahlanka;+ ’me ke tla li buseletsa ho ea ka mosebetsi oa tsona le ho ea ka mosebetsi oa matsoho a tsona.’”+ 15 Etsoe sena ke seo Jehova Molimo oa Iseraele a mpoleletseng sona: “Nka senoelo sena sa veine ea khalefo letsohong la ka, ’me u se noese lichaba tsohle tseo ke u romelang ho tsona.+ 16 Li tla se noa ’me li thekesele ’me li itšoare joaloka batho ba hlanyang ka lebaka la sabole eo ke e romelang har’a tsona.”+ 17 Ka nka senoelo letsohong la Jehova ’me ka se noesa lichaba tsohle tseo Jehova a nthometseng ho tsona:+ 18 e leng, Jerusalema le metse ea Juda le marena a eona, le likhosana tsa eona, ho li etsa sebaka se ripitliloeng, ntho e makalloang,+ ntho e letsetsoang mololi le bomalimabe, feela joaloka letsatsing lena;+ 19 Faro morena oa Egepeta le bahlanka ba hae le likhosana tsa hae le batho bohle ba hae;+ 20 le sehlopha sohle se tsoakaneng, le marena ’ohle a naha ea Utse,+ le marena ’ohle a naha ea Bafilista+ le Ashkelone+ le Gaza+ le Ekrone+ le masala a Ashdode;+ 21 Edomo+ le Moabe+ le bara ba Ammone;+ 22 le marena ’ohle a Tyre+ le marena ’ohle a Sidone+ le marena a sehlekehleke se sebakeng sa leoatle; 23 le Dedane+ le Tema+ le Buze le bohle ba kutileng moriri o litlhafunelong;+ 24 le marena ’ohle a Maarabia+ le marena ’ohle a sehlopha se tsoakaneng a lulang lefeelleng; 25 le marena ’ohle a Zimri le marena ’ohle a Elame+ le marena ’ohle a Bamede;+ 26 le marena ’ohle a leboea a haufi le a hōle, ka ho latellana, le mebuso eohle e meng ea lefatše e holim ’a lefatše; ’me morena oa Sheshake+ o tla noa ka mor’a bona. 27 “U tla re ho bona, ‘Sena ke seo Jehova oa mabotho, Molimo oa Iseraele, a se boletseng: “Noang le tahoe le hlatse le oe hoo le ke keng la tsoha+ ka lebaka la sabole eo ke e romelang har’a lōna.”’+ 28 Haeba ba hana ho nka senoelo letsohong la hao hore ba noe, u tla boela u re ho bona, ‘Sena ke seo Jehova oa mabotho a se boletseng: “Ruri le tla noa.+ 29 Etsoe bonang! ke qala ka motse o bitsoang ka lebitso la ka ha ke tlisa tlokotsi,+ ’me na ka tsela leha e le efe le tla lokoloha kotlong?”’+ “‘Le ke ke la lokoloha kotlong, etsoe ho na le sabole eo ke e bitsang khahlanong le baahi bohle ba lefatše,’ ho bolela Jehova oa mabotho. 30 “Ha e le uena, u tla ba profetela mantsoe ana ’ohle, ’me u re ho bona, ‘Jehova o tla puruma a le phahameng,+ o tla ntša lentsoe la hae a le sebakeng sa hae se halalelang sa bolulo.+ Ruri o tla puruma a le sebakeng sa hae sa bolulo. O tla ntša mohoo o kang oa ba hatakelang sehatelo sa veine khahlanong le baahi bohle ba lefatše.’+ 31 “‘Ka sebele lerata le tla utloahala karolong e hōle-hōle ea lefatše, etsoe Jehova o na le tseko le lichaba.+ O tla kena kahlolong le nama eohle.+ Ha e le ba khopo, o tla ba nehela sabole,’+ ho bolela Jehova. 32 “Sena ke seo Jehova oa mabotho a se boletseng, ‘Bonang! Tlokotsi e tloha sechabeng se seng e ea ho se seng,+ ’me ho tla tsosoa sefefo se matla likarolong tse hōle ka ho fetisisa tsa lefatše.+ 33 Ka sebele letsatsing leo ba bolailoeng ke Jehova ba tla ba teng ho tloha pheletsong e ’ngoe ea lefatše ho fihlela pheletsong e ’ngoe ea lefatše.+ Ba ke ke ba lleloa, kapa ba phuthoa kapa ba patoa.+ Ba tla fetoha moiteli holim ’a lefatše.’+ 34 “Bokollang, lōna balisa, le hoeletse!+ Ipitikeng,+ lōna ba hlomphehang ba mohlape,+ kahobane matsatsi a hore le hlajoe ’me le hasanngoe a phethahetse,+ ’me le tla oa joaloka sejana se lakatsehang!+ 35 Sebaka seo ho ka baleheloang ho sona se senyehile bakeng sa balisa, le mokhoa oa ho phonyoha ho ba hlomphehang ba mohlape.+ 36 Mamelang! Mohoo oa balisa, le ho bokolla ha ba hlomphehang ba mohlape, etsoe Jehova o senya lekhulo la bona. 37 Libaka tsa bolulo tse nang le khotso li fetohile tse se nang bophelo ka lebaka la bohale bo tukang ba Jehova.+ 38 O siile selao sa hae joaloka taoana e moetse,+ etsoe naha e fetohile ntho e makalloang ka lebaka la sabole e tšoarang hampe le ka lebaka la bohale ba hae bo tukang.”+